recursal/SuperWikiNEXT-32B huggingface dataset:
**The Sino-Finnish Environmental Research Centre** (**SFERC**) on Itä-Suomen ja Nanjingin yliopistojen yhteinen, viimeksi mainitun kampuksella, Nanjingissä, Kiinassa sijaitseva ympäristöntutkimuskeskus. 18. toukokuuta 2009 avattu keskus on ensimmäinen suomalaisten yliopistojen perustama etäkampus ulkomailla. SFERC tulee olemaan Itä-Suomen yliopiston pysyvä etäkampus.

The Sino-Finnish Environmental Centre -tutkimuskeskus yhdistää metsä-, energia- ja ympäristöalan tutkimuksen, koulutuksen ja ympäristöasioihin keskittyvän yritysyhteistyön. Sen on tarkoitus tarjota kaupallisia mahdollisuuksia Kiinassa toimiville suomalaisille ja muille eurooppalaisille yrityksille. Muun muassa UPM:n Changshun tehdasalue sijaitsee lähistöllä.

Keskuksen myötä Nanjingin yliopistosta tulee Itä-Suomen yliopiston merkittävä yhteistyökumppani Kiinassa. 
Nanjingin yliopistolla on jo aikaisempia tutkimuskeskuksia muun muassa Johns Hopkinsin yliopiston ja Göttingenin yliopiston kanssa.

Toukokuussa 2014 kerrottiin Ilmatieteen laitoksen sekä Itä-Suomen ja Nanjingin yliopistojen tutkimus- ja koulutusyhteistyöstä liittyen ilmansaasteisiin.

Lähteet
-------

1. 1 2  Opening Ceremony of the Sino-Finnish Environmental Research Centre (SFERC) and the Scientific Conference on "Challenges of Environmental Research and Management" on May 18-20, 2009 at Nanjing University, China Itä-Suomen yliopisto.  Arkistoitu 10.8.2009. Viitattu 12.6.2009. (englanniksi)
2. 1 2 3  Kiinan etäkampus avataan.  *Savon Sanomat*, 16.5.2009, s. 6.
3. ↑  Itäsuomalaisten yliopistojen etäkampus avataan Kiinassa  15.5.2009. Joensuun yliopisto. Viitattu 12.6.2009. [vanhentunut linkki]
4. ↑  Ahtokivi, Ilkka: Itä-Suomen yliopisto ja Ilmatieteen laitos vievät cleantech-osaamista Kiinaan *Verkkouutiset*.  26.5.2014. Viitattu 26.5.2014.
**Toby Dawson** (kor. 김수철, Kim Soo-cheol, syntynimeltään 김봉석) (s. 30. marraskuuta 1978 Pusan, Etelä-Korea) on yhdysvaltalainen freestylehiihtäjä. Hän kilpailee kumparelaskussa ja voitti pronssia vuoden 2006 talviolympialaisissa Torinossa. 

Dawson syntyi Pusanissa Etelä-Koreassa nimellä Kim Bong-seok. Ollessaan kolmivuotias hän oli ostoksilla äitinsä kanssa Pusanin torilla. Hän katosi ja Kimin isä etsi häntä useista orpokodeista. Hiihdonopettajapariskunta Vailista, Coloradosta adoptoi ja antoi hänelle nimeksi Toby Dawson.

Pusanissa asuva Kim Jae-su näki Dawsonin kuvan mediassa. Kimillä oli kadonnut poika, joka oli samanikäinen Dawsonin kanssa. Sittemmin DNA-testit ovat osoittaneet, että Kim Jae-su on Dawsonin biologinen isä. Dawson ja Kim tapasivat Soulissa 28. helmikuuta 2007. Dawson on ilmoittanut haluavansa perustaa tulevaisuudessa säätiön, joka pyrkii estämään vastaavanlaiset tapaukset. 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Toby Dawson
**Toby Stevenson** (s. 19. marraskuuta 1976 Odessa, Texas) on yhdysvaltalainen seiväshyppääjä.

Stevenson voitti vuonna 1998 NCAA-mestaruuden ja sijoittui vuosina 1999 ja 2000 NCAA-mestaruuskilpailuissa toiseksi opiskellessaan Stanfordin yliopistossa. Hän valmistui vuonna 2000 ja jäi kahdeksi vuodeksi töihin kouluun valmentamaan seiväshyppääjiä ja moniottelijoita. Vuonna 2003 hän voitti mestaruuden Pan-Amerikan kisoissa. Seuraavana vuonna hän voitti Yhdysvaltain sisäratojen mestaruuden, mutta karsiutui Budapestin sisäratojen MM-kisoissa. Hän sijoittui maan olympiakarsinnoissa toiseksi, joten hänet valittiin Yhdysvaltain joukkueeseen Ateenan olympialaisiin. Olympialaisissa Stevenson voitti hopeaa tuloksella 590. Kauden lopussa hän oli toinen IAAF:n yleisurheilufinaalissa.

Stevenson sijoittui IAAF:n yleisurheilufinaalissa 2005 seitsemänneksi ja 2006 toiseksi. Yhdysvaltojen mestaruuskilpailuissa hän oli kolmas 2005 ja toinen 2006. Hän karsiutui loppukilpailusta Berliinin MM-kilpailuissa 2009. Hänet tunnetaan erityisesti kilpailuissa käyttämästään kypärästä sekä onnistuneiden hyppyjen jälkeisistä villeistä tuuletuksista.

Henkilökohtaiset ennätykset
---------------------------

* Seiväshyppy: 600 (2004)

Katso myös
----------

* Luettelo kuusi metriä ylittäneistä seiväshyppääjistä

Lähteet
-------

1. 1 2 3 4 5  Toby Stevenson *usatf*.  2.9.2008.  Arkistoitu 17.10.2008. Viitattu 10.12.2009. (englanniksi)
2. 1 2 3 4 5  Toby Stevenson Kansainvälinen yleisurheiluliitto.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Maurice Peter Philippe** (toisinaan muodossa **Phillippe**, 30. huhtikuuta 1932 - 5. kesäkuuta 1989) oli brittiläinen lentokoneiden ja autojen suunnittelija.

Philippe työskenteli De Havillandille ja suunnitteli oman autonsa vuonna 1955, jota kutsuttiin nimellä MPS (Maurice Philippe Special). Vuonna 1965 siirtyi töihin Colin Chapmanin suunnitteluryhmään Team Lotus -talliin. Kuuluisan Lotus 49 -auton monokokki on hänen suunnittelemansa. Hän työskenteli myös Lotus 39, Lotus 43 ja Lotus 72 -autojen parissa. Vuonna 1972 hän muutti Yhdysvaltoihin ja työskenteli Parnelli-tallissa, jossa hän suunnitteli Parnelli VPJ4 -auton. Vuonna 1978 hän siirtyi Tyrrell-talliin, jossa hänen ensimmäinen projektinsa oli Tyrrell 008. Vuonna 1988 hän siirtyi March-talliin, jossa hän suunnitteli Indycar-sarjaan March 89CR -auton. Philippe teki itsemurhan vuonna 1989 57 vuotiaana.

Lähteet
-------

1. 1 2  Maurice Philippe *motorsportmemorial.org*. Viitattu 21.3.2023. (englanniksi)
2. 1 2  Maurice Phillippe *oldracingcars.com*. Viitattu 16.3.2023. (englanniksi)
Paavi **Lucius II** (k. 15. helmikuuta 1145 Rooma) oli paavina 12. maaliskuuta 1144 – 15. helmikuuta 1145. Hänen oikea nimensä oli **Gherardo Caccianemici dal Orso** ja hän syntyi Bolognassa. Bolognassa hänestä tuli kaniikki, minkä jälkeen hän oli kardinaali-pappi Gerusalemmessa. Hän toimi myös katolisen kirkon rahastonhoitajan sekä paavi Honorius II:n että Innocentius II:n lähettiläänä Saksassa. Huomionarvoista on, että Pyhän saksalais-roomalaisen keisarikunnan keisari Lothar III teki kaksi sotaretkeä Italiaan puolustaakseen Innocentius II:ta vastapaavi Anacletus II:ta vastaan. Innocentius II nimitti Luciuksen paavin kansleriksi ja kirjastonhoitajaksi.

Lucius II:n kausi paavina oli myrskyisä. Roomaan syntyi vallankumouksessa tasavalta, joka pyrki poistamaan paavilta tämän maallisen vallan. Portugali saavutti itsenäisyyden kirkon tuella.

Vuonna 1144 paavi tapasi Sisilian Roger II:n Ceperanossa selventääkseen Rogerille tämän velvollisuuksia paavin vasallina. Lucius ei ollut valmis hyväksymään Rogerin vaatimuksia, mutta Roger pakotti sotavoimallaan hänet hyväksymään ehdot.

Rooman senaatti, joka oli vienyt kaiken maallisen vallan Innocentius II:lta ja jonka Lucius oli aiemmin hajottanut, elpyi Luciuksen tappion rohkaisemana. Lucius pyysi turhaan apua keisari Konrad III:lta senaattia vastaan.

Lopulta hän kävi itse taisteluun pienen armeijan kanssa ja hyökkäsi senaatin kokouspaikkana käyttämälle Capitolium-kukkulalle. Lucius hävisi tämänkin taistelun. Godfredo di Viterbon mukaan Lucius loukkaantui taistelussa vakavasti vastapuolelta hänen päähänsä heitetystä kivestä ja hän kuoli muutamaa päivää myöhemmin saamiinsa vammoihinsa.

Lähteet
-------

* Hanska, Jussi: *Kristuksen sijaiset maan päällä? Paaviuden historiaa apostoli Paavalista Johannes Paavali toiseen*. Helsinki: Suomalaisen Kirjallisuuden Seura, 2005. ISBN 951-746-719-2.

### Viitteet

1. ↑  Hanska 2005: 320.
2. ↑  Hanska 2005: 67.

Aiheesta muualla
----------------

* Kuvia tai muita tiedostoja aiheesta **Lucius II** Wikimedia Commonsissa

|  |  |  |  |
| --- | --- | --- | --- |
|  | Edeltäjä:**Celestinus II** | **Paavi** | Seuraaja:**Eugenius III** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat
	+ 2

 |
|  |
| Kansalliset | 
* Norja
* Saksa
* Israel
* Yhdysvallat
* Tšekki

 |
|  |
| Henkilöt | 
* Italian People
* Deutsche Biographie

 |

 |
Pullollinen pulquea.
**Pulque** on meksikolainen mieto alkoholijuoma, jota valmistetaan agaavesta käymismenetelmällä. Juoman alkoholipitoisuus vaihtelee kahdesta kahdeksaan prosenttiin.

Pulquea on juotu Meksikossa tuhansien vuosien ajan. Ylätasangon intiaanikulttuureissa juomaa tarjoiltiin papeille kasvattamaan antaumusta rituaaleihin, uhrattaville kuoleman helpottamiseksi ja lääkejuomana. Nykyisin juomaa myydään *pulqueríoissa*, missä sitä kaadetaan suurista kannuista koko pöytäseurueelle. Pulquea myydään maustamattomana tai maustettuna. Koska pulquea on vaikea varastoida ja säilyttää, sitä ei juoda Meksikon ulkopuolella.

Pulquen valmistuksessa agaaven kukansilmu leikataan irti kasvista, minkä jälkeen kasviin kerääntyvää mahlaa kerätään talteen, kunnes kasvi kuolee. Kasvi tuottaa mahlaa jopa 7 litraa päivässä. Nestettä käytetään puisissa tynnyreissä useiden päivien ajan. Juoma nautitaan yleensä muutaman päivän kuluessa, mutta sitä voidaan myös pastöroida ja pullottaa. Pulque sisältää hiilihydraatteja, aminohappoja ja vitamiineja.

Lähteet
-------

1. 1 2  Antti Kivimäki: Pulque kutsuu kansankuppilaan *Helsingin Sanomat*.  11.8.2007. Viitattu 28.2.2017.
2. ↑  Pulque *Encyclopædia Britannica*.  22.4.2005. Viitattu 28.2.2017.

Aiheesta muualla
----------------

* Kuvia tai muita tiedostoja aiheesta **Pulque** Wikimedia Commonsissa
**Nissan GT-R** on Nissanin kaksiovinen urheiluauto. GTR Concept -malli esiteltiin ensimmäisen kerran jo vuonna 2001. Lähellä tuotantoversiota oleva konseptimalli esiteltiin Tokion autonäyttelyssä vuonna 2005 GT-R Proto -nimellä. Auton valmistus aloitettiin vuonna 2007, Pohjois-Amerikan markkinoille se tuli kesällä 2008 ja Eurooppaan maaliskuussa 2009. 

Auton kattolinja on varsin erikoinen laskeutuen kohti perää. A-pilari on siis huomattavasti C-pilaria korkeampi. GT-R:n kaikissa versioissa on Nissanin tuplaturbolla varustettu VR38DETT V6-moottori, joka kehittää mallista riippuen noin 480 - 550 hevosvoimaa. Myös GTR V-Spec- ja EVO-versioissa käytetään samaa VR38DETT-moottoria, joka on kehitetty yhteistyössä Cosworthin kanssa*lähde?*. Vuoden 2013 GT-R mallistossa huipputeho on 550hv. Autosta tulee myyntiin vuoden 2014 aikana ensin Japanissa mutta myöhemmin myös euroopassa tehokkaampi Nismo-versio jonka huipputeho on 591hv. Kyseisellä autolla parannettiin vuonna 2013 Nürburgringillä Nissan GT-R:n kierrosaikaa ja GT-R nousi sen myötä sijalle 4. tuotantoautojen rataennätyksissä .

Japanissa GT-R:ssä, kuten kaikissa maahan rekisteröidyissä autoissa on 180 kilometrin tuntinopeusrajoitin. Se kuitenkin kytkeytyy pois päältä, kun auton sisäinen GPS-yksikkö havaitsee auton olevan radalla. Näin auton kaikkia tehoja pystyy käyttämään radalla ajettaessa. Nopeusrajoitinta ei ole euroopassa myytävissä GT-R:issä.  Nissan GT-R:n huippunopeus on valmistajan mukaan 315 km/h ja kiihtyvyys 0 - 100km/h tapahtuu 2.7 sekunnissa. Japanissa 40 000 punnalla myynnissä olevan GT-R:n vuoden 2013 malli ajoi Nürburgringin nopeammin kuin mm. Porsche 911 Turbo ja oli vuonna 2012 9. nopein katulaillinen urheiluauto, joka on ajanut radalla.

Lähteet
-------

1. 1 2  Hilavitkutin.com - Nissan GT-R:n nopesrajoitin poistuu automaattisesti kilparadalla (Arkistoitu – Internet Archive)
2. ↑
3. ↑
4. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nissan GT-R**.
* Nissan GT-R koeajo (Arkistoitu – Internet Archive) - Tuulilasin koeajo
* 
* 
* (Arkistoitu – Internet Archive)
* (Arkistoitu – Internet Archive)
* 
* 

 *Tämä artikkeli tai sen osa perustuu Autowikin artikkeliin, ja siitä saattavat puuttua lähdemerkinnät tai lähdemerkinnät tarvitsevat tarkistamista. Voit auttaa Wikipediaa etsimällä sopivat lähteet tai tarkistamalla lähteet.*
**Penonomé** on kaupunki Panamassa ja Coclén maakunnan hallinnollinen keskus. Kaupunki on perustettu vuonna 1581 ja se on tärkeän maatalousalueen taloudellinen keskus. Kaupungin asukasluku oli vuonna 2010 21 748.

Maantiede
---------

Catedral de Penonomé.
Penonomé sijaitsee Panaman Coclén maakunnan keskiosassa Penonomén piirikunnassa Río Zaratíjoen vieressä. Kaupunki on myös maakunnan hallinnollinen keskus. Ympäröivä alue on laajaa tasankoa. Tasangolla on rancheja ja viljelmiä. Kaupungin kautta kulkee Pan-Amerikan valtatie. Kaupungin pinta-ala on 53 km².

Historia
--------

Penonomén museo.
Ennen Panaman siirtomaakautta nykyisen kaupungin paikalla oli intiaanien asuttama kaupunki, joka oli raunioitunut ennen eurooppalaisten saapumista. Kaupunkia ympäröivällä alueella on useita intiaanien jälkeensä jättämiä arkeologisia kohteita, kuten La Pintadan kalliomaalaukset.

Espanjalaiset perustivat nykyisen Penonomén kaupungin vuonna 1581. Nimensä kaupunki sai paikallisen intiaanipäällikön mukaan, jonka espanjalaiset olivat teloittaneet. Kun Henry Morganin merirosvot ryöstivät Panaman tuolloisen keskuksen Panamá Viejossa vuonna 1671 Penonomé oli muutaman vuoden yhdessä Natá de los Caballerosin kaupungin kanssa Panaman uusi hallinnollinen pääkaupunki.

Siirtomaakautinen espanjalainen arkkitehtuuri on säilynyt etenkin kaupungin keskusaukion ympärillä. Historiallisia rakennuksia ovat esimerkiksi Catedral de Penonomé ja Casa de Gobierno.

Talous
------

Penonomé on panamalaisittain tärkeän maatalousalueen taloudellinen keskus. Kaupungista viedään markkinoille lähiseudulla tuotettua luonnonkumia, kahvia ja kaakaota. Kaupungissa valmistetaan myös esimerkiksi saippuaa ja panamahattuja.

Väestö
------

Penonomén asukasluku oli vuonna 2010 21 748. Vuonna 2000 vastaava lukema oli 15 841 ja vuonna 1990 12 117. Asukastiheys oli vuonna 2010 410,7 as./km².

Lähteet
-------

1. 1 2 3 4 5 6  Thomas M. Leonard: *Historical dictionary of Panama*, s. 199, 233. Rowman & Littlefield, 2015. ISBN 978-0-8108-7835-8. (englanniksi)
2. 1 2 3  Censos de 1990 a 2010 (xls) Instituto Nacional de Estadística y Censo - Panamá. Viitattu 7.2.2022. (espanjaksi)
3. 1 2 3  Penonomé Encyclopaedia Britannica. Viitattu 7.2.2022. (englanniksi)
**Nissan Skyline R33** esiteltiin elokuussa 1993 ja se on hieman edeltäjäänsä painavampi. Kaikki moottorit olivat nyt kuusisylinterisiä. R33- malleissa on uusi versio HICAS-nelipyöräohjauksesta nimeltään Super HICAS. Super HICAS on sähköinen kun taas R32- mallin HICAS oli hydraulinen. Yhteensä R33-mallia valmistettiin 217 133 kappaletta.

Autoon on myös saatavana lisävarusteena elektronisesti ohjattu tasauspyörästön lukko. Tämä järjestelmä lukitsee tasauspyörästön kun se havaitsee pidon loppuneen joltain renkaalta. Kojelaudassa palaa A-LSD (Limited Slip Differential) valo, kun järjestelmä on epäkunnossa. A-LSD:stä tuli perusvaruste kaikissa GT-R V-Spec -Skylineissä. V-Spec malleissa myös nelivetojärjestelmää ATTESA-ETS on parannettu. Sitä kutsutaan nimellä ATTESA-ETS Pro. 

2,5-litraisissa malleissa on myös NVCS (Variable Inlet Cam Phasing). Nissanin 40-vuotissyntymäpäivän kunniaksi myyntiin tuli myös harvinainen neliovinen GT-R-malli, josta on kaksi eri versiota. Toinen versio on Autechin valmistama ja toinen Nismon.

R33 Skylineen perustuva farmari tunnetaan nimellä Nissan Stagea.

Varustelutasot
--------------

* **GTS-4**-mallissa on **GTS25**-malliin erona neliveto. **GTS25T**-mallissa on turboahdin erona GTS25-malliin.
* **GT-R** on tuplaturbolla varustettu suorituskykyinen nelivetoinen malli, josta on myös takavetoinen **GT-R LM** -versio. Tässä mallissa on Brembon jarrut.

Kehitys
-------

Vuonna 1995 GT-R sai parannellun version RB26DETT -moottorista sekä ATTESA E-TS-nelivetojärjestelmän. Myös Super HICAS -nelipyöräohjaus tuli malliin.

Vuonna 1996 markkinoille tuli rajoitettu määrä erittäin tehokasta **Nismo 400R** -mallia, jonka moottoriteho on 400 hevosvoimaa.

Moottorit
---------

GTS-mallin moottori on malliston ainoa SOHC-moottori, isommat moottorit ovat DOHC-moottoreita.

| Malli | Moottori | Iskutilavuus | Teho | Vääntö |
| --- | --- | --- | --- | --- |
| **HR33 GTS** | RB20E | 1998 cm3 | 96 kW (130 hv) @ 5600 r/min | 171 Nm @ 4400 r/min |
| **ER33 GTS25** | RB25DE | 2498 cm3 | 147 kW (200 hv) @ 6000 r/min | 255 Nm @ 4000 r/min |
| **ENR33 GTS-4** | RB25DE | 2498 cm3 | 147 kW (200 hv) @ 6000 r/min | 255 Nm @ 4000 r/min |
| **ECR33 GTS25T** | RB25DET | 2498 cm3 | 184 kW (250 hv)@ 6400 r/min | 319 Nm @ 3200 r/min |
| **BCNR33 GT-R** | RB26DETT | 2569 cm3 | 206 kW (280 hv) @ 6800 r/min | 368 Nm @ 4400 r/min |
| **GT-R LM** | RB26DETT | 2569 cm3 | 206 kW (280 hv) @ 6800 r/min | 368 Nm @ 4400 r/min |
| **Nismo 400R** | RBX-GT2 | 2771 cm3 | 294 kW (400 hv) @ 6800 r/min | 468 Nm @ 4400 r/min |

Mitat (Coupé)
-------------

* Pituus: 4 675 mm
* Leveys: 1 780 mm
* Korkeus: 1 360 mm
* Paino: 1 390 kg
* Akseliväli: 2 720 mm
* Maavara: 145 mm
* Polttoainesäiliö: 55 l

 *Tämä artikkeli tai sen osa perustuu Autowikin artikkeliin, ja siitä saattavat puuttua lähdemerkinnät tai lähdemerkinnät tarvitsevat tarkistamista. Voit auttaa Wikipediaa etsimällä sopivat lähteet tai tarkistamalla lähteet.*
**Lucio Fulci** (17. kesäkuuta 1927 – 13. maaliskuuta 1996) oli italialainen elokuvaohjaaja, käsikirjoittaja ja tuottaja. Hän on tunnettu väkivaltaisten kulttielokuvien tekijänä.

Fulci opiskeli elokuvan tekoa 1950-luvulla Experimental Film Studiosilla. Varsinaisen elokuvauransa hän aloitti toimimalla juoksupoikana, käsikirjoittana, leikkaajana, lavastajana, meikkaajana, näyttelijänä, apulaisohjaajana ja lopulta ohjaajana kymmenissä projekteissa. Näihin elokuviin kuului komediota, musikaaleja, westernejä ja jännityselokuvia, mutta Fulcin todellinen intohimo olivat kauhu- ja gialloelokuvat. Näistä *Una sull'altra* (1969), *Una lucertola con la pelle di donna* (1971) ja *Kauhujen kylä* (*Non si sevizia un paperino*, 1972) herättivät jo jonkinlaista huomiota.

Fulcin kulta-aika oli vuosina 1979–1982, jolloin hän ohjasi monia kauhuelokuvan kulttiklassikkoja, kuten *Zombie Flesh Eaters*, *City of the Living Dead*, *The Beyond*, *The House by the Cemetery* ja *Viiltäjä*. Monissa hänen elokuvissaan kuvataan yksityiskohtaisesti äärimmäisen väkivaltaisia rikoksia. Elokuvat herättivät yleistä paheksuntaa, mutta myös pienen piirin ihailua. Fulcilla oli myös suuria ongelmia sensuuriviranomaisten kanssa. Tilannetta ei auttanut Fulcin intensiivinen viha katolista kirkkoa kohtaan. Elokuvissaan hän pyrki esittämään katolisen kirkon edustajat aina mahdollisimman epäedullisessa valossa, esimerkiksi kannibaaleina ja lastenmurhaajina. 

1980-luvun puolivälissä Fulcin maine olikin jo sillä tolalla, että hän ei enää saanut kunnollisia työtarjouksia vaan joutui tekemään elokuvia ankarien aikataulujen, huonojen käsikirjoitusten ja pienten budjettien rasittamana. Vähitellen Fulcin terveyskin alkoi luhistua ja katkerana hän katkaisi lähes kaikki suhteensa elokuva-alaan. Poikkeuksena tästä Fulci alkoi työstää vuonna 1996 yhdessä Dario Argenton kanssa elokuvaa *Wax Mask - Vahanaamio* (*M.D.C. - Maschera di cera*, 1997), mutta juuri ennen kuvausten alkamista Fulci löytyi kuolleena kotoaan.

Aiheesta muualla
----------------

* Kuvia tai muita tiedostoja aiheesta **Lucio Fulci** Wikimedia Commonsissa

* Lucio Fulci Internet Movie Databasessa. (englanniksi)
* Mustonen, Jari: Lucio Fulci (1927-1996) - Im memoria dell'autore di film dell'orrore *Elitisti*.  3.10.2003. Viitattu 8.2.2022.
* Pöyry, Sami: Hitaan kuoleman kuvat (pdf) *Niin & näin*.  4/2013. Viitattu 8.2.2022.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Yhdysvallat
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
**Pennsylvanian kuvataideakatemia** (engl. *Pennsylvania Academy of the Fine Arts*) on Philadelphiassa sijaitseva taidemuseo ja -koulu. Se perustettiin vuonna 1805, ja se on Yhdysvaltain vanhin kuvataideakatemia.

Historia
--------

Akatemiaa olivat vuonna 1805 perustamassa Charles Willson Peale, William Rush ja muutama muu taiteilija. Sen ensimmäiseksi johtajaksi valittiin Yhdysvaltain perustajaisiin kuulunut George Clymer. John Dorseyn suunnittelema museorakennus avattiin huhtikuussa 1806, ja sen ensimmäinen näyttely pidettiin vuonna 1807. Akatemian rakennuksesta annettiin opetuskäyttöön huone ensimmäisen kerran vuonna 1810.

Akatemia ajautui 1830-luvulla pahoihin taloudellisiin vaikeuksiin, jolloin vararikkokin oli lähellä. Se onnistui kuitenkin tasapainottamaan tilanteen, ja jo vuonna 1836 se uskalsi ostaa Benjamin Westin teoksen. Tuli vauroitti akatemian rakennusta pahoin vuonna 1845, ja sen tilalle avattiin vuonna 1847 uusi ja isompi Richard A. Gilpinin suunnittelema rakennus. Chestnut Streetin rakennus myytiin vuonna 1870, ja Frank Furness ja George Wattson Hewitt valittiin seuraavana vuonna suunnittelemaan uutta rakennusta Broad Streetin ja Cherry Streetin kulmaan. Uusi rakennus avattiin vuonna 1876.

Harrison S. Morris oli akatemian johtaja vuosina 1892–1905. Hän oli Yhdysvaltain ensimmäisiä ammattimaisia taidehallintojohtajia. Hän hankki museon kokoelmiin paljon yhdysvaltalaista nykytaidetta. Museolla oli 1920-luvulla kolme näyttelyä, joista on tullut Yhdysvaltain modernismin merkkipaaluja. Keväällä 1920 Representative Modern Masters -näyttely esitteli eurooppalaisia postimressionisteja, kuten Paul Cézannea ja Paul Gauguinia. Seuraavan vuoden näyttely, Paintings and Drawings Showing the Later Tendencies in Art, oli ensimmäinen yhdysvaltalaista modernismia esittelevä merkittävä näyttely.

Museon päärakennus suljettiin vuonna 1974 korjaustöitä varten. Seuraavana vuonna se valittiin historialliseksi muistomerkiksi. Rakennus avattiin uudelleen vuonna 1976 Yhdysvaltain 200-vuotisjuhliin.

Lähteet
-------

1. ↑  Integrated Postsecondary Education Data SystemView and modify data on Wikidata. Tieto on haettu Wikidatasta.
2. 1 2  Executive Staff PAFA.  Arkistoitu 26.1.2012. Viitattu 25.2.2012. (englanniksi)
3. 1 2 3 4  History and Timeline PAFA.  Arkistoitu 21.1.2015. Viitattu 25.2.2012. (englanniksi)

Aiheesta muualla
----------------

* Kuvia tai muita tiedostoja aiheesta **Pennsylvanian kuvataideakatemia** Wikimedia Commonsissa

* Akatemian kotisivut. (englanniksi)
**Nissan R390 GT1** on ylivoimaisesti tehokkain ja myös kallein katuauto, mitä Nissan on koskaan valmistanut. Katukäyttöön soveltuvia versioita valmistettiin vuonna 1998 vain se yksi kappale, jonka ACO GT1 -luokan säännöt edellyttivät, jotta auto voitaisiin hyväksyä Le Mansin 24 tunnin ajoon.

Toisin kuin kilpailijat, Nissan rakensi ensin katuauton, jonka pohjalta kilpa-auto kehiteltiin. Muiden kilpailijoiden tapa oli rakentaa ensin kompromissiton täysiverinen kilpa-auto, josta sitten muokattiin sääntöjen edellyttämä määrä katuautoja.

Auton suunnittelusta vastasi Tom Walkinshaw Racingin palveluksessa ollut Ian MacCallum. Auton hiilikuitukorin muotoja hiottiin huolellisesti ensin pienoismallin avulla Englannissa ja lopulta täysikokoista mallia käyttäen Nissanin omassa tuulitunnelissa Japanissa.

Heti ohjaamon takana sijaitsee auton voimanlähteenä käytetty tuplaturboilla varustettu 3.5 litrainen DOHC V8, tyyppimerkinnältään VRH35L, joka kehittää 410 kilowatin tehon 6800 rpm nopeudella, samalla kuitenkin täyttäen eurooppalaiset saastenormit.

Autossa on myös elektroninen lähtöavustin sekä luistonesto, jotta koneen teho saadaan maksimaalisesti hyödynnettyä paikaltaan lähdöissä sekä mutkista ulos kiihdytettäessä. Moottorin ja vetopyörästön välissä on Xtracin valmistama kuusinopeuksinen sekventaalivaihteisto, jota katuautossa operoidaan täysin manuaalisesti. Pyöränripustus on toteutettu jokaisessa kulmassa kahdella päällekäisellä kolmiotukivarrella sekä kierrejousilla. Auton pysäyttämisestä huolehtivat joka kulmassa AP:n 14" tuuletetut ABS levyjarrut kuusimäntäisin jarrusatuloin.

Tekniset tiedot
---------------

### R390 GT1 (kilpa-auto)

* Voimansiirto: Keskimoottori, takaveto
* Vaihteisto: 6-vaihteinen sequential manuaalivaihteisto
* Moottori: V8 DOHC (VRH35L).
* Iskutilavuus: 3495 cm3
* Teho: 641 hv/6800 r/min
* Vääntö: 706 Nm/4400 r/min
* Mitat: 4720 mm x 2000 mm x 1090 mm.
* Massa: 1000 kg.

### R390 GT1 (katuauto)

* Voimansiirto: Keskimoottori, takaveto
* Vaihteisto: 6-vaihteinen sequential manuaalivaihteisto
* Moottori: V8 DOHC (VRH35L).
* Iskutilavuus: 3495 cm3
* Teho: 345 hv/5200 rpm.
* Vääntö: 490 Nm /4000 r/min
* Massa: 1180 kg.
* Hinta: $1.000.000

Mitat (1997 - 1998)
-------------------

* Pituus: 4 585 - 4 720 mm
* Leveys: 2 000 mm
* Korkeus: 1 090 mm
* Akseliväli: 2 720 mm

Aiheesta muualla
----------------

* Nissan.co.jp

 *Tämä artikkeli tai sen osa perustuu Autowikin artikkeliin, ja siitä saattavat puuttua lähdemerkinnät tai lähdemerkinnät tarvitsevat tarkistamista. Voit auttaa Wikipediaa etsimällä sopivat lähteet tai tarkistamalla lähteet.*
**Lucius Domitius Ahenobarbus** (k. 25 jaa.) oli roomalainen sotilas ja poliitikko. Hän oli vuoden 16 eaa. konsuli. Hänen isänsä oli vuoden 54 eaa. konsuli Lucius Domitius Ahenobarbus.

Ahenobarbuksen kerrotaan olleen ylimielinen mies joka oli kiinnostunut kilpa-ajoista. Ollessaan ediili vuonna 22 eaa. Ahenobarbus onnistui loukkaamaan kensorina toiminutta Lucius Munatius Plancusta. Ahenobarbus oli naimisissa Marcus Antoniuksen ja Augustuksen siskon Octavian tyttären Antonian kanssa. 

Ahenobarbus oli vuoden 16 eaa. konsuli ja vuonna 12 eaa. African maaherra. Vuosina 7 eaa. – 2 eaa. hän oli Illyrian maaherra. Tuolloin hän marssi Elballe ja toimi tämän jälkeen Germanian maaherrana.

|  |  |  |  |
| --- | --- | --- | --- |
|   | Edeltäjä:**Gaius Furnius ja Gaius Iunius Silanus** | **Rooman konsuli**P. Cornelius Scipion kanssa vuonna 32 eaa. | Seuraaja:**Marcus Livius Drusus Libo ja Lucius Calpurnius Piso** |

Lähde
-----

* John Hazel: *Who's who in the Roman World*. Routledge, 2002. ISBN 0415291623.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Alankomaat

 |

 |
PilleripurkkiJoditabletteja, jotka sisältävät kaliumjodidia.
**Joditabletit** ovat kaliumjodidia tai kaliumjodaattia sisältäviä tabletteja, joilla voidaan suojata kilpirauhasta radioaktiiviselta jodilta.

Teoria
------

Radioaktiivista jodin isotooppia jodi-131 syntyy runsaasti uraanin hajotessa fissioreaktiossa. Niinpä isotooppia pääsee ympäristöön mahdollisen ydinlaitosonnettomuuden tai ydinaseen räjähdyksen yhteydessä. Jodi kulkeutuu hengityksen mukana keuhkoihin ja lopulta suurin osa jodista kerääntyy kilpirauhaseen. Joditablettien tehtävä on kyllästää kilpirauhanen ei-radioaktiivisella jodilla, jolloin radioaktiivinen jodi ei keräänny kilpirauhaseen ja aiheuta muun muassa kasvaimia tai rauhasen vajaatoimintaa.

Käyttö
------

Ollakseen tehokkaita joditabletit on nautittava oikeaan aikaan ja vasta kun viranomainen on erikseen kehottanut ottamaan niitä. Joditablettia ei pidä ottaa, jos kilpirauhanen on poistettu tai jos sairastaa kilpirauhasen liikatoimintaa, ihokeliakiaa tai vaskuliittia. Joditabletit eivät suojaa ionisoivalta säteilyltä eivätkä muilta radioaktiivisilta aineilta kuin jodilta.

Jodidimuodossa tablettikoko on yleensä 130 milligrammaa, jodaattimuodossa 170 milligrammaa. Jälkimmäinen on WHO:n mukaan suositeltavampi vatsaystävällisempänä, mutta se on hieman kalliimpaa. Joditabletteja voi ostaa apteekista ilman reseptiä. Yli 12-vuotiaille sopiva annos sisältää 130 milligrammaa kaliumjodidia. 3–12-vuotiaille annos on 65 milligrammaa, 1 kk–3 vuoden ikäisille lapsille 32,5 milligrammaa ja alle yhden kuukauden ikäisille vauvoille 16,25 milligrammaa. Joditabletteja ei suositella yli 40-vuotiaille, koska heillä ei ole havaittu yhteyttä radioaktiiviselle jodille altistumisen ja kilpirauhassyövän välillä. Raskaana oleville tabletin ottaminen on kuitenkin tärkeää säteilyvaaratilanteessa, koska sikiön kilpirauhanen on herkkä säteilylle.

Joditabletin antama suoja säilyy noin vuorokauden. Jos päästö uusiutuu tai jatkuu pitkään, annetaan kehotus uudesta annoksesta radiossa tai televisiossa.

Katso myös
----------

* Säteilyturvallisuus

Lähteet
-------

1. 1 2 3  Joditabletit  11.10.2022. Säteilyturvakeskus. Viitattu 11.10.2022.
2. ↑  Guidelines for Iodine Prophylaxis following Nuclear Accidents World Health Organization. Viitattu 26.2.2010. (englanniksi)

Aiheesta muualla
----------------

* Säteilyturvakeskus (STUK): Joditabletit
**Nissan Note** on pieni Nissanin valmistama tila-automalli, jota on valmistettu vuodesta 2004 lähtien Japanin markkinoille, ja vuonna 2006 auto rantautui myös Eurooppaan, ensimmäisenä Isoon-Britanniaan. Ensimmäistä sukupolvea (E11) valmistettiin 2004-2013. Seuraava sukupolvi (E12) esiteltiin 2012. Autossa E11 on jonkin verran samoja osia sisarmallinsa Renault Modusin kanssa. E11 valmistettiin Englannissa, Sunderlandissa. Auto esiteltiin ensin konseptina nimellä **Nissan Tone**.

Toisen sukupolven (E12) Nissan Note.
Auto on suunniteltu mahdollisimman tilavaksi ja se on pieni, lähinnä perheille suunnattu automalli. Sisätilat ovat hyvin muunneltavat.

Vuoden 2006 Euro NCAP -kolaritestistä Note sai tulokseksi neljä tähteä viidestä. Vuonna 2013 testattu toisen sukupolven malli ansaitsi sekin neljä tähteä.

Varustelu E11
-------------

Suomessa varustelutasot ovat **Visia**, **Acenta** ja **Tekna**.

Varustelutasot ovat Isossa-Britanniassa **S**, **SE** ja **SVE**. Perusmallissa on sähköikkunat, kevytmetallivanteet ja sumuvalot. SE-mallissa tulee lisäksi 16" kevytmetallivanteet ja ilmastointi. SVE-mallissa on myös automaattinen ilmastointi, tummennetut takalasit, 17" kevytmetallivanteet ja ESP.

Moottorit E11
-------------

### Eurooppa

#### Bensiinimoottorit

* **1.4** (1386 cm3) - 88 hv @ 5200 r/min, 128 Nm @ 3200 r/min
* **1.6** (1598 cm3) - 110 hv @ 6000 r/min, 153 Nm @ 4400 r/min

#### Dieselmoottorit

* **1.5 dCi** (1461 cm3) - 68 hv @ 4000 r/min, 160 Nm @ 2000 r/min
* **1.5 dCi** (1461 cm3) - 86 hv @ 3750 r/min, 200 Nm @ 1900 r/min

### Japani

* **1.5** (1498 cm3) (HR15DE) - 109 hv @ 6000 r/min, 148 Nm @ 4400 r/min

Mitat E11
---------

* Pituus: 3990 mm
* Leveys: 1690 mm
* Korkeus: 1535–1 545 mm
* Akseliväli: 2600 mm
* Omamassa: 1090–1170 kg

Lähteet
-------

1. ↑  Nissan Note 2006 Euro NCAP. Viitattu 15.3.2019. (englanniksi)
2. ↑  Nissan Note 2013 Euro NCAP. Viitattu 15.3.2019. (englanniksi)
**Penny Dreadful** on brittiläis-yhdysvaltalainen kauhusarja, jonka on luonut John Logan.

Sarjan tapahtumat sijoittuvat pääasiassa viktoriaanisen ajan Lontooseen ja siinä on mukana tapahtumia ja hahmoja kauhukirjallisuuden klassikoista kuten Mary Shelleyn *Frankensteinista*, Bram Stokerin *Draculasta* ja Oscar Wilden *Dorian Grayn muotokuvasta*. Sarjan nimi viittaa 1800-luvun kauhusarjajulkaisuihin, ja nimen voi suomentaa esimerkiksi "pennin kauhuksi".

Sarjan 1930-luvun Los Angelesiin sijoittuva spin-off *Penny Dreadful: City of Angels* sai ensi-esityksensä Showtime-kanavalla 26. huhtikuuta 2020.

Rooleissa
---------

|  |  |  |
| --- | --- | --- |
|  Eva Green  | … |  Vanessa Ives, nainen jolla on outoja kykyjä
  |
|  Timothy Dalton  | … |  Malcolm Murray, tutkimusmatkailija
  |
|  Josh Hartnett  | … |  Ethan Chandler, yhdysvaltalainen entinen sotilas
  |
|  Danny Sapani  | … |  Sembene, Murrayn palvelija
  |
|  Harry Treadaway  | … |  Victor Frankenstein, nuori tohtori
  |
|  Rory Kinnear  | … |  Frankensteinin luoma olento, joka käyttää nimiä Caliban ja John Clare
  |
|  Billie Piper  | … |  Brona Croft / Lily Frankenstein
  |
|  Helen McCrory  | … |  Evelyn Poole, spiritualisti
  |
|  Simon Russell Beale  | … |  Ferdinand Lyle, egyptologi
  |
|  Reeve Carney  | … |  Dorian Gray, mies joka ei vanhene
  |

Juoni
-----

Ensimmäisen kauden tapahtumat alkavat vuoden 1891 Lontoosta, jossa seikkailija Malcom Murray ja hänen kumppaninsa Vanessa Ives palkkaavat yhdysvaltalaisen entisen sotilaan etsimään Murrayn tytärtä Minaa, jonka on siepannut yliluonnollinen olento. Heidän joukkoonsa liittyy myös nuori tohtori Victor Frankenstein, jota vainoaa hänen henkiin herättämänsä olento.

Sarjan toisella kaudella Vanessa Ivesia jahtaavat Evelyn Poolem johtamat noidat, jotka haluavat tuoda hänet mestarinsa Luciferin eteen. Frankenstein luo olennolleen vaimon ja poliisi etsii Chandleria hänen majatalossa tekemänsä murhan vuoksi.

Kolmannella kaudella hahmot ovat päätyneet eri puolille maailmaa, ja Kreivi Draculan saapuessa Lontooseen käydään lopullinen taistelu Vanessa Ivesin sielusta.

Lähteet
-------

1. ↑  Barson, Michael: John Logan, Creator of Penny Dreadful, on His New Spinoff, City of Angels *Crime Reads*.  5.6.2020. Viitattu 19.3.2021. (englanniksi)
**Omakuva (Louis Chervin)** on ranskalaisen taiteilijan Louis Chervinin tussilla piirretty omakuva vuodelta 1939. Kooltaan tämä piirustus on 29×21 cm ja se kuuluu Ateneumin taidemuseon Ester ja Jalo Sihtolan kokoelmiin.

Omakuvan alapuolelle taiteilija kirjoitti tekstin: A Monsieur Jalo Sihtola - Paris Avril 1939 Louis Chervin. Omakuvan lisäksi Ester ja Jalo Sihtolan kokoelmaan kuuluu myös Chervinin **Maalla**-tussimaalaus, 1949 sekä useita Chervinin ranta-aiheisia töitä: **Pariisi, Seine** (1947), lyijykynä ja vesiväri, **Pont L´Abbe, Bretagne**, 1947, viivasyövytys, **Canal de la Villette**, 1948, vesiväri ja lyijykynä, **St.Guénolé, 1948**, vesiväri, **Villefranche s/Mer**, 1950, vesiväri ja liitu, **Graveline**, 1958, öljy, **Montreuil s/Mer, rantamaisema**, lyijykynä sekä neljä lyijykynä ja hiilityötä nimeltään Rantamaisema.

Louis Chervin tuli Ranskana taiteessa tunnetuksi erityisesti Pariisin Montmartren kuvaajana, mutta hän maalasi paljon myös Bordeauxín rannikkoa.

Lähteet
-------

1. 1 2  Teos Insinöörin rakkaus - Ester ja Jalo Sihtolan lahjoituskokoelmateos, 2003, Ateneumin taidemuseo, s.155.
**Jodie Auckland Whittaker** (s. 17. kesäkuuta 1982) on englantilainen näyttelijä. Hän näytteli Tohtoria (*The Doctor*) *Doctor Who* -sarjassa vuosina 2017–2022.

Varhainen elämä
---------------

Whittaker syntyi vuonna 1982 Skelmanthorpessa. Hän opiskeli Shelleyn yliopistossa, ja valmistui vuonna 2005 Guildhall School of Music and Dramasta näyttelijäksi.

Ura
---

Hän tuli tunnetuksi vuonna 2006 ensimmäisestä elokuvaroolistaan *Venus*-elokuvassa, josta hän oli ehdolla British Independent Film Award ja Satellite Award -palkintojen saajaksi. Sen jälkeen hän on näytellyt muun muassa tieteiselokuvassa *Attack the Block* (2011), *Black Mirror* -sarjan *The Entire History of You* -jaksossa (2011) sekä Beth Latimeria rikossarjassa *Broadchurch* (2013–2017). *Broadchurch*-sarjan myötä Whittakerin arvostus kasvoi.

16. heinäkuuta 2017 BBC julkisti, että Whittaker näyttelee 13. Tohtoria (ensimmäinen naispuolinen Tohtori) brittiläisessä science fiction -sarjassa *Doctor Who* vuodesta 2017 lähtien. Hänen ensiesiintymisensä sarjassa nähtiin vuoden 2017 joulujaksossa *Olipa kerran - ja toisenkin* (Twice upon a time).

Valikoitu filmografia
---------------------

### Elokuvat

* *Venus* (2006)
* *Tyttökoulu St. Trinian’s* (2007)
* *Good* (2008)
* *Ollie Kepler's Expanding Purple World* (2009)
* *Perrier's Bounty* (2009)
* *St. Trinian’s 2: Tyttökoulu aarrejahdissa* (2009)
* *The Kid* (2010)
* *The Night Watch* (2011)
* *Sinä päivänä* (2011)
* *Attack the Block* (2011)
* *Good Vibrations* (2012)
* *Adult Life Skills* (2016)

### Televisiosarjat

* *Tohtorit* (2006)
* *Yorkshiren etsivät* (2006)
* *Wired* (2008)
* *Cranfordin naiset* (2009)
* *Marchlands* (2011)
* *Black Mirror* (2011)
* *Broadchurch* (2013–2017)
* *The Assets* (2014)
* *Doctor Who* (2017–)

Yksityiselämä
-------------

Whittaker meni naimisiin vuonna 2008 amerikkalaisen näyttelijän Christian Contrerasin kanssa. Heidän ensimmäinen lapsensa syntyi huhtikuussa 2015.

Whittakerin Downin syndroomaa sairastava veljenpoika Harry Whittaker esitti Leo Goskirkia televisiosarjassa *Emmerdale* ennen kuolemaansa kolmen vuoden ikäisenä vuonna 2014.

Lähteet
-------

1. ↑  Lazarus, Susanna: The Broadchurch Effect *radiotimes.com*.  24.4.2014 kello 14.01.  Arkistoitu 18.6.2018. "Pre-Broadchurch Jodie Whittaker was a familiar face on TV screens but in the last 12 months she’s graduated to leading lady, heading up Sky1’s firefighting drama The Smoke." Viitattu 17.4.2018. (englanniksi)

Aiheesta muualla
----------------

* Kuvia tai muita tiedostoja aiheesta **Jodie Whittaker** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |
|  |
| Muut | 
* IdRef

 |

 |
**Joe** on David Gordon Greenin ohjaama yhdysvaltalainen draamaelokuva vuodelta 2013. Hyvät arvostelut saaneen mutta tappiolliseksi jääneen independent-elokuvan pääosia näyttelevät Nicolas Cage, Gary Poulter ja Tye Sheridan. Elokuvan on käsikirjoittanut Larry Brownin samannimisen romaanin pohjalta Gary Hawkins.

Yhdysvaltojen etelävaltioihin sijoittuva tarina on arvostelijoiden mielestä merkittävä paluu laatutöiden pariin sekä ohjaaja Greeniltä että pääosan esittäjältä Nicolas Cagelta.

Tarina
------

**Varoitus:  Seuraava kirjoitus paljastaa yksityiskohtia juonesta.**
Rikostaustainen metsuri Joe (Cage) toimii puiden tuholaismyrkyttäjäporukan pomona. Hän palkkaa ryhmäänsä 15-vuotiaan Garyn (Sheridan), alkoholisoituneen ja väkivaltaisen Waden (Poulter) pojan. Joen entinen elämä alkaa kummitella miehen mielessä tapahtumien edetessä.

**Juonipaljastukset päättyvät tähän.**

Tuotanto
--------

Green roolitti alkoholisti Waden rooliin aidon kansanmiehen Gary Poulterin, jonka oma elämäntilanne oli samankaltainen. Ennen elokuvan ensi-iltaa Poulter löydettiin hukkuneena.

Lähteet
-------

1. 1 2 3  Alanne, Joonas: Joe – Uutta nousua hakemassa *Film-O-Holic.com*.  31.7.2015. Viitattu 12.5.2017.
2. ↑  Melart, Kari: Joe *Iltalehti*.  16.1.2015. Viitattu 12.5.2017.

Aiheesta muualla
----------------

* Peter Sobczynski: Joe *RogerEbert.com*.  11.4.2014. Viitattu 22.6.2021. (englanniksi)
* Brevet, Brad: ‘Joe’ (2013) Movie Review *Comingsoon.net*.  11.4.2014. Viitattu 22.6.2021. (englanniksi)
* Spall, Owen Van: Joe *Eye For Film*.  22.7.2014. Viitattu 22.6.2021. (englanniksi)
**Pulssisuhde** on yleisesti sähkötekniikan käsite, joka ilmaisee jaksollisten aaltomuotojen puolijaksojen suhteen jaksoon. Pulssisuhdetta käytetään yleensä puhuttaessa pulssileveysmodulaatiosta ja kanttiaallosta, mutta sitä voidaan soveltaa myös muihin aaltomuotoihin, mikäli puolijaksot voidaan erottaa toisistaan esimerkiksi negatiiviseksi ja positiiviseksi puolijaksoksi.

Pulssisuhde kertoo puolijaksojen suhteen kokonaisjaksoaikaan.

Suhde, jolloin signaali on 1

{\displaystyle D\_{on}={\frac {t\_{1}}{T}}}

Suhde, jolloin signaali on 0 

{\displaystyle D\_{off}={\frac {t\_{2}}{T}}}

Pulssisuhteella tarkoitetaan yleensä arvoa {\displaystyle D\_{on}} eli osuutta ajasta, jonka signaali on "päällä" (tai positiivinen), ellei erikseen puhuta negatiivisesta pulssisuhteesta. Pulssisuhdetta ilmaistaan monesti prosenteissa. Esimerkiksi 50 %:n suhde tarkoittaa yllä, että signaalitaso on puolet jaksosta 1 ja puolet jaksosta 0.

Pulssisuhteesta käytetään myös seuraavia nimityksiä: **hyötyaika**, **toimintajakso**, **käyttöjakso**, **käyttösuhde**. "Hyötyaika" on siitä yksikäsitteisempi termi kuin pulssisuhde, että joskus pulssisuhteella tarkoitetaan hyötyajan (engl. "duty cycle") sijaan positiivisen puolijakson suhdetta negatiiviseen puolijaksoon ("{\displaystyle D\_{on}\ :\ D\_{off}}" eli "{\displaystyle t\_{1}\ :\ t\_{2}}", engl. "pulse ratio"). Esimerkiksi pulssisuhde "1 : 1" tarkoittaa hyötyaikaa 50 % ja pulssisuhde "1 : 3" hyötyaikaa 25 %.

Kertomalla hyötyajan {\displaystyle D\_{on}} tai {\displaystyle D\_{off}} jaksonajalla T saadaan puolijakson pituus t\_{1} tai t\_{2}. 

Pulssisuhde

Katso myös
----------

* Hakkuri
* Siniaalto
* Modulaatio (elektroniikka)
* Aalto (fysiikka)

Lähteet
-------

1. ↑  1 TYÖ 1 PERUSMITTALAITTEET[vanhentunut linkki], Mikro- ja nanotekniikan laitos, Elektroniikan laboratoriotyöt S-87.1030, Elektroniikan perusteiden työt S-87.2126, luku "1.2.2.2 Pulssisuhde (duty tai symmetry)", sivut 17-18. Mm. "Pulssisuhteen voi ilmoittaa prosentteina (esimerkiksi 40:60). ... Kuvassa 3 on signaali, jonka pulssisuhde on 75:25."
Akseli Gallen-Kallelan maalaama Phyllis Sjöströmin muotokuva vuodelta 1914.
**Phyllis Eleanor Sjöström** (o.s. *Mardall*, 1888 Darjeeling, Brittiläinen Intia – 2. syyskuuta 1964 Tammisaari) oli englantilaissyntyinen oopperalaulaja, joka asui Suomessa 1920-luvun puoleenväliin asti arkkitehti Einar Sjöströmin puolisona.

Phyllis Sjöström esiintyi monissa sopraanorooleissa Suomen Kansallisteatterin ja Suomalaisen Oopperan tuotannoissa vuosina 1912–1925, muun muassa *Carmenin* Frasquitana ja *Lakmén* Rosena. Einar Sjöströmin kuoltua vuonna 1923 Phyllis Sjöström muutti vuonna 1909 syntyneen poikansa kanssa Lontooseen, jossa hän jatkoi laulajanuraansa. He luopuivat vuonna 1929 Suomen kansalaisuudesta. Pojasta Cyril Mardallista tuli merkittävä brittiläinen arkkitehti.

Lähteet
-------

1. ↑  Phyllis Eleanor Sjöström *Geni.com*.  24.5.2018. Viitattu 1.9.2018. (englanniksi)
2. ↑  Kuolinilmoitus.  *Hufvudstadsbladet*, 4.9.1964, s. A13. Artikkelin verkkoversio.
3. ↑  Phyllis Sjöström Suomen Kansallisoopperan Encore-esitystietokannassa. Viitattu 1.9.2018.
4. ↑  Phyllis Sjöström Teatterin tiedotuskeskuksen Ilona-esitystietokannassa. Viitattu 1.9.2018.
5. ↑  Kansalaisoikeudet.  *Helsingin Sanomat*, 31.1.1929, s. 3. Näköislehden aukeama (tilaajille).
6. ↑  Laulajatar Phyllis Sjöström Englannissa.  *Helsingin Sanomat*, 28.1.1928, s. 8. Näköislehden aukeama (tilaajille).
7. ↑  Mattila, Kirsti: Kuolleita: Arkkitehti Cyril Mardall, Lontoon suomalaisen merimieskirkon suunnittelija *Helsingin Sanomat*.  19.6.1994. Viitattu 31.8.2018.  (Tilaajille.)
Rapusumun pulsari.

**Tähdet** 

 

Nimeäminen · Luokittelu  
Kehitys · HR-kaavio · Nukleosynteesi  

Tähtijärjestelmä · Eksoplaneetta  

Luettelot tähdistä

Synty ja kehitys 

Synty · Prototähti · Esipääsarja · Pääsarja  
Horisontaalihaara · Asymptoottihaara  
Esiplanetaarinen sumu · Planetaarinen sumu  
Wolfin–Rayetin tähti · Valesupernova  
Supernova · Hypernova

Luminositeettiluokitus 

Alikääpiö · Kääpiö (Punainen · Keltainen · Sininen)  
Alijättiläinen · Jättiläinen (Punainen · Sininen)  
Kirkas jättiläinen · Ylijättiläinen (Punainen · Sininen)  
Hyperjättiläinen

Spektriluokitus 

O · B · A · F · G · K · M  
Bariumtähti · Hiilitähti · Teknetiumtähti

Jäänteet 

Valkoinen kääpiö · Musta kääpiö · Heliumplaneetta  
Neutronitähti (Pulsari · Magnetar) · Musta aukko

Nukleosynteesi 

Alfareaktio · Kolmialfareaktio · Heliumleimahdus  
Hiilisykli · Hiilen fuusio · Neutronisieppaus · Nova

Yleiset ominaisuudet 

Ikä · Magnitudi · Metallisuus · Luminositeetti

Aiheeseen liittyvää 

Ruskea kääpiö · Ruskea alikääpiö · Planeetta  
Tähtijoukko (Avoin · Pallomainen) · Tähdistö  
Auringon ominaisuudet

 n • k • m 

**Pulsari** on eräs niin sanottu tähdenjäänne, neutronitähti, joka on syntynyt Aurinkoa huomattavasti massiivisemman tähden supernovaräjähdyksessä. Tähden uloimmat osat ovat räjähtäneet ympäröivään avaruuteen ja jäljelle jääneet sisusosat energiatuoton loppuessa luhistuvat oman painovoimansa alla äärimmäisen tiheään tilaan. Tässä tilassa atomien rakenne on murskaantunut pelkiksi neutroneiksi ja muiksi alkeishiukkasiksi. Pulsarin pieneksi romahtanut läpimitta (10–15 km) on säilyttänyt silti romahtaneen osan pyörimismäärän, joten pyörimisnopeus on kasvanut huikeisiin lukuihin (useita kierroksia sekunnissa). Nuorimmilla pulsareilla pyörimisnopeus on suurimmillaan, mutta se hidastuu hitaasti vuosimiljoonien kuluessa.

Nopeimmin pyörivä pulsari, PSR J1748-2446ad sijaitsee 28 000 valovuoden päässä Jousimiehen tähdistön suunnassa. Pulsari pyörii 716 kertaa sekunnissa itsensä ympäri.

Valtavasta painovoimastaan huolimatta pulsari ei pysy enää pallomaisena, vaan huikea pyörimisnopeus ja keskipakoisvoima venyttää sen litistyneeksi palloksi, ellipsoidiksi. Pulsarin voimakas magneettikenttä lähettää avaruuteen sähkömagneettista säteilyä pyörivän majakan tavoin. Taajaan sykkivistä pulsseista se on löydettykin ja nimensäkin saanut. Ensimmäinen pulsari PSR 1919+21 löydettiin Ketun tähdistöstä vuonna 1967. Sen jälkeen niitä on löydetty jo satoja.

Kun pulsarin luonnetta ei vielä tunnettu, taivaan tietystä pisteestä tulevat nopeat, säännöllisinä jatkuvat merkkipulssit luultiin aluksi vieraan sivilisaation lähettämiksi yhteydenottoyrityksiksi muille sivilisaatioille.

Pulsarin pulssit syntyvät neutronitähden pyöriessä nopeasti akselinsa ympäri.

Lähteet
-------

1. ↑  Karttunen, Hannu: "Tähdet", *Tähdet ja maailmankaikkeus*, s. 228. Otava, 2017. ISBN 978-951-1-32036-4.
Karakoisujokea Gergebilin piirissä.
**Koisu** (ven. Койсу́) on useiden Venäjän Dagestanin vuoristoseudulla virtaavien jokien nimitys. Niistä tärkeimmät ovat Sulakin alkujoet *Andijskoje Koisu* ja *Avarskoje Koisu*.

**Andijskoje Koisu** (Андийское Койсу) saa alkunsa kahdesta Georgian puolelta virtaavasta joesta. Sen pituus on 144 kilometriä (pisin alkujoki mukaan laskettuna 192 kilometriä), valuma-alueen laajuus 4810 neliökilometriä ja keskimääräinen virtaama 69,6 kuutiometriä sekunnissa.

**Avarskoje Koisu** (Аварское Койсу, yläjuoksulla *Džurmut*, Джурмут) saa alkunsa Guton-vuoren rinteeltä ja virtaa Nukatl-harjanteen ohi kapeassa laaksossa, joka usein syvenee kanjoniksi. Sen pituus on 178 kilometriä, valuma-alueen laajuus 7660 neliökilometriä ja keskimääräinen virtaus 95 kuutiometriä sekunnissa.

**Karakoisu** (Каракойсу) on Avarskoje Koisun 93 kilometriä pitkä sivujoki, johon yhtyy 81 kilometrin pituinen **Kazikumuhskoje Koisu** (Казикумухское Койсу). Karakoisun varrella sijaitsee Gergebilin vesivoimalaitos.

Lähteet
-------

1. 1 2 3 4  *Bolšaja Sovetskaja Entsiklopedija, tom 12*, s. 393. Moskva: Sovetskaja Entsiklopedija, 1973.
**Phyllomedusa bicolor** on yöaktiivinen Amazonin sademetsässä elävä lehtisammakkolaji.

Urossammakoiden pituus on noin 91–103 millimetriä, ja naarassammakot ovat suurempia, pituudeltaan noin 111–119 millimetriä. Yleisväritykseltään vaalean myrkynvihreän sammakon alahuulta, rintakehää ja etujalkoja koristavat valkoiset täplät, joita reunustavat tummanruskeat kehykset. Sammakoiden varpaiden väritys on ruskea. Iirikseltään tummanharmaiden silmien takana sijaitsevat sammakon eriterauhaset, joista voidaan sammakkoa vahingoittamatta "lypsää" paikallisessa kansanparannuksessa käytettävää kansanlääkettä.

Panon kieliryhmään kuuluvat eteläamerikkalaiset intiaaniheimot Mayorunat, Matsestit, Amahuacat, Kashinawat, Katukinat, Yawanawát, Kaxinawát ja Marubot käyttävät tästä lehtisammakosta saatavaa kambô sapo -nimistä kansanlääkettä kuumeen hoitoon ja metsästysonnen parantamiseen sekä hedelmällisyyttä lisäämään. Riitissä heimon jäseniä pienistä pojista aikuisiin miehiin kokoontuu *šamaanin* luo. Šamaani polttaa osallistujien ihoon, yleensä käsiin tai jalkoihin, palavalla oksatikulla pienen palovamman, johon asetettu sekreetio imeytyy verenkiertoon. Peptidit aiheuttavat pahoinvointia ja oksentelua. Šamaani kastaa lapset jokeen, josta he pian nousevat pirteämpinä.

Lähteet
-------

1. ↑  Claudia Azevedo-Ramos, Enrique La Marca: *Phyllomedusa bicolor* *IUCN Red List of Threatened Species. Version 2022-1*.  2010. International Union for Conservation of Nature, IUCN, Iucnredlist.org. Viitattu 28.8.2022. (englanniksi)
2. ↑  Tuomas Milonoff, Riku Rantala: *Mad Cook - Kulinaristinen seikkailukirja*, s. 458. WSOY/Johnny Kniga, 2010. ISBN 9789510428276.

Aiheesta muualla
----------------

* ITIS: Phyllomedusa bicolor (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Phyllomedusa bicolor 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Phyllomedusa bicolor | 
* Wikidata: Q2697105
* Wikispecies: Phyllomedusa bicolor
* ADW: Phyllomedusa\_bicolor
* AmphibiaWeb: 642
* ASW: Phyllomedusa-bicolor
* BioLib: 177566
* CoL: 4H7QP
* EoL: 1048381
* GBIF: 2427977
* iNaturalist: 23746
* IRMNG: 10194254
* ITIS: 208142
* IUCN: 55841
* NCBI: 8393
* uBio: 27610

 |
|  |
| Rana bicolor | 
* Wikidata: Q109525959
* CoL: 4RDJM
* GBIF: 8759477
* ITIS: 1099159

 |

 |